ประกาศเทศบาลตำบลกุดประทาย

 เรื่อง นโยบายบริหารงานบุคคลและมาตรการป้องกันการทุจริต ในการบริหารงานบุคคลเกี่ยวกับ การเลื่อนระดับ การเลื่อนขั้นเงินเดือน การสอบคัดเลือก การสรรหาและเลือกสรร การรับโอน(ย้าย)

…………………………………………………

 ตามที่พระราชกฤษฎีกาว่าด้วย หลักเกณฑ์และวิธีการบริหารกิจการบ้านเมืองที่ดี พ.ศ.2556 ได้กำหนดว่า ในกรณีที่ส่วนราชการได้รับคำร้องเรียน เสนอแนะ หรือความคิดเห็นเกี่ยวกับวิธีปฏิบัติราชการ อุปสรรค ความยุ่งยาก หรือปัญหาอื่นใดจากบุคคลใด โดยมีข้อมูลและสาระตามสมควร ให้เป็นหน้าที่ของส่วนราชการนั้นที่จะต้องพิจารณาดำเนินการให้ลุล่วงไปประกอบกับแผนปฏิบัติการป้องกันการทุจริต เพื่อยกระดับคุณธรรมและความโปร่งใส พ.ศ. 2566 – 2570 ได้กำหนดมาตรการส่งเสริมคุณธรรมและความโปร่งใสในการบริหารงานบุคคล ไว้แล้วนั้น

 ดังนั้น นายกเทศมนตรีตำบลกุดประทาย จึงมี **นโยบาย** เพื่อให้บริหารงานบุคคลของเทศบาลตำบลกุดประทายเกี่ยวกับ การเลื่อนระดับ การเลื่อนขั้นเงินเดือน การสอบคัดเลือก การสรรหาและเลือกสรร การรับโอน(ย้าย) เป็นไปหลักเกณฑ์และวิธีการบริหารกิจการบ้านเมืองที่ดี โดยยึดถือระบบคุณธรรม ความเสมอภาค ความโปร่งใสและตรวจสอบได้ ปราศจากการทุจริตหรือส่อไปในทางไม่สุจริต เพื่อให้ได้รับความเชื่อถือไว้วางใจจากบุคคลภายนอก อันส่งผลต่อภาพลักษณ์ที่ดีขององค์กร โดยอย่าได้หลงเชื่อและตกเป็นเหยื่อบุคคลใดหรือกลุ่มบุคคลที่อ้างว่าจะช่วยเหลือท่านได้ในการเลื่อนระดับ การเลื่อนขั้นเงินเดือน การสอบคัดเลือก การสรรหาและเลือกสรร การรับโอน(ย้าย)

 นายกเทศมนตรีตำบลกุดประทาย มี**มาตรการ** หากบุคคลใดทราบเบาะแสของบุคลใดหรือ กลุ่มบุคคลมาติดต่อแอบอ้างในเรื่องดังกล่าว ขอให้ท่านแจ้งให้นายวิทยา สำเภา นายกเทศมนตรีตำบลกุดประทายทราบโดยตรงโทรศัพท์หมายเลข 083-9661239 เพื่อที่จะได้ป้องกันแก้ไขหรือดำเนินการ เพื่อให้เกิดความบริสุทธิ์ ยุติธรรม สุจริต โปร่งใสและตรวจสอบได้ ต่อไป

 จึงประกาศให้ทราบโดยทั่วกัน

 ประกาศ ณ วันที่ 4 เดือน ตุลาคม พ.ศ. 2565



(นายวิทยา สำเภา)

 นายกเทศมนตรีตำบลกุดประทาย